“อินเดีย” ปรับนโยบายส่งออก “ข้าวสาลี” หลังตลาดโลกขาดแคลน
รัฐบาลอินเดีย เปลี่ยนนโยบายการส่งออกแป้งสาลี ให้ผู้ประกอบการสามารถกลับมาส่งออกได้ แต่ต้องขออนุญาตจากทางการอินเดียก่อน หลังความต้องการของเพื่อนบ้านพุ่งสูง
รัฐบาลอินเดีย เปลี่ยนนโยบายการส่งออกแป้งสาลี ให้ผู้ประกอบการสามารถกลับมาส่งออกได้ แต่ต้องขออนุญาตจากทางการอินเดียก่อน หลังความต้องการของเพื่อนบ้านพุ่งสูง
7 ก.ค. 2565

สำนักข่าวต่างประเทศรายงานว่า รัฐบาลอินเดียเปิดเผยในวันนี้ (7 กรกฎาคม 2565) ว่า ได้ทำการปรับเปลี่ยนนโยบายการส่งออกแป้งสาลี โดยเรียกร้องให้ผู้ค้าขออนุญาตก่อนดำเนินการส่งออกสินค้าโภคภัณฑ์ชนิดดังกล่าว โดยก่อนหน้านี้อินเดียสั่งห้ามการส่งออกข้าวสาลีในช่วงกลางเดือนพฤษภาคม 2565 หลังคลื่นความร้อนรุนแรงส่งผลกระทบต่อผลผลิต และทำให้ราคาข้าวสาลีในประเทศพุ่งแตะระดับสูงเป็นประวัติการณ์
ขณะที่ อุปสงค์แป้งสาลีอินเดียจากประเทศเพื่อนบ้านพุ่งสูงขึ้น หลังอินเดียห้ามส่งออกข้าวสาลี เนื่องจากประเทศเหล่านี้ไม่สามารถหาข้าวสาลีราคาถูกจากซัพพลายเออร์รายอื่นๆ สำหรับมาตรการจำกัดการส่งออกแป้งสาลีของอินเดียนั้นจะเริ่มมีผลบังคับใช้ตั้งแต่วันที่ 12 กรกฎาคมนี้เป็นต้นไป